Κατ' εξαίρεση διορισμός συγγενών θανόντων υπαλλήλων του δημόσιου τομέα
Υποβολή αίτησης διορισμού από τον δικαιούχο.
Οι δικαιούχοι διορισμού υποβάλουν αίτηση διορισμού στο φορέα που επιθυμούν το διορισμό. Η αίτηση διορισμού πρέπει να υποβληθεί μέσα σε αποκλειστική προθεσμία πέντε (5) ετών από την ημερομηνία του θανάτου ή από τη συμπλήρωση του νόμιμου ορίου ηλικίας για διορισμό ή από την εκπλήρωση των στρατιωτικών υποχρεώσεων. Για την άσκηση του δικαιώματος αυτού προηγούνται κατά σειρά: α) ο/η σύζυγος του θανόντος ή το πρόσωπο με το οποίο ο θανών είχε συνάψει σύμφωνο συμβίωσης, β) τα τέκνα του θανόντος, γ) οι γονείς του θανόντος, δ) τα αδέρφια του θανόντος. Μεταξύ συγγενών που εμπίπτουν στην ίδια περίπτωση, προηγείται ο μεγαλύτερος σε ηλικία βάσει της ημερομηνίας γέννησης. Η αίτηση συνοδεύεται από αμετάκλητη δήλωση παραίτησης των λοιπών δικαιούχων που τυχόν προηγούνται από το δικαίωμα διορισμού και συνεπάγεται από την ημερομηνία διορισμού, την αυτοδίκαιη και αμετάκλητη παραίτηση του διοριζομένου από τις οικονομικές απαιτήσεις του έναντι του φορέα, στον οποίο παρείχε την εργασία του ή ήταν ασφαλισμένος ο θανών, καθώς και την αναστολή του συνταξιοδοτικού του δικαιώματος. Σε περίπτωση θανάτου του διορισθέντος, πριν από τη μονιμοποίησή του, το δικαίωμα διορισμού ασκείται από έτερο μέλος της οικογένειας του θανόντος διορισθέντος, σύμφωνα με τις διατάξεις του παρόντος στο Δημόσιο ή στον ευρύτερο δημόσιο τομέα μέχρι δευτέρου βαθμού συγγενείας με αυτόν, υπό τις προϋποθέσεις που ορίζονται στα προηγούμενα εδάφια. Η αίτηση για διορισμό υποβάλλεται εντός αποκλειστικής προθεσμίας δύο (2) ετών από τον χρόνο θανάτου του αρχικώς διορισθέντος. Ο διορισμός διενεργείται με απόφαση του αρμοδίου οργάνου του Υπουργείου Εσωτερικών και του κατά περίπτωση αρμόδιου Υπουργείου.
Κατάθεση από τον αιτούντα (δια ζώσης ή ταχυδρομικά)
O συγγενής του αιτούντα το διορισμό θα πρέπει να έχει αποβιώσει κατά και εξαιτίας της εκτέλεσης του υπηρεσιακού του καθήκοντος.
Δύναται ένα (1) μέλος της οικογένειας του θανόντος μέχρι πρώτου βαθμού συγγενείας με αυτόν, ή αδελφός ή αδελφή ή σύζυγός του να διορίζεται στο Δημόσιο ή ευρύτερο δημόσιο τομέα.
Σε περίπτωση θανάτου του διορισθέντος, πριν από τη μονιμοποίησή του, το δικαίωμα διορισμού ασκείται από έτερο μέλος της οικογένειας του θανόντος διορισθέντος σύμφωνα με τις διατάξεις της παρ. 20 του άρθρου 14 του ν.2266/1994, όπως ισχύει, μέχρι πρώτου βαθμού συγγενείας με αυτόν, υπό τις προϋποθέσεις που ορίζονται στις εν λόγω διατάξεις.
Η αίτηση διορισμού πρέπει να υποβληθεί μέσα σε αποκλειστική προθεσμία πέντε (5) ετών από την ημερομηνία του θανάτου ή από τη συμπλήρωση του νόμιμου ορίου ηλικίας για διορισμό ή από την εκπλήρωση των στρατιωτικών υποχρεώσεων. Στην περίπτωση θανάτου του διορισθέντος, πριν την μονιμοποίησή του, η αίτηση για διορισμό υποβάλλεται εντός αποκλειστικής προθεσμίας δύο (2) ετών από τον χρόνο θανάτου του αρχικώς διορισθέντος από τον έτερο δικαιούχο
Ύπαρξη κενής οργανικής θέσης ανάλογη των προσόντων που διαθέτει ο διοριζόμενος.
Κωλύματα διορισμού των άρθρων 4-10 του ν. 3528/2007 (Υπαλληλικού Κώδικα).
Η διαδικασία αφορά το κατ΄εξαίρεση διορισμό συγγενών θανόντων υπαλλήλων του δημόσιου τομέα. Ειδικότερα, όταν εργαζόμενος στο Δημόσιο ή στον ευρύτερο δημόσιο τομέα, με τον τρόπο που αυτός προσδιορίζεται στην παρ. 1 του άρθρου 2 του ν. 4765/2021 (Α΄ 6),αποβιώσει κατά και εξαιτίας της εκτέλεσης υπηρεσιακού του καθήκοντος, τότε δύναται ένα (1) μέλος της οικογένειας του θανόντος μέχρι πρώτου βαθμού συγγενείας με αυτόν ή αδελφός ή αδελφή ή σύζυγός του ή το πρόσωπο με το οποίο είχε συνάψει σύμφωνο συμβίωσης, να διορίζεται στο Δημόσιο ή ευρύτερο δημόσιο τομέα σε κενή οργανική θέση ανάλογη των προσόντων που διαθέτει ο διοριζόμενος.
Υπεύθυνη δήλωση όλων των λοιπών συγγενών, δικαιούχων διορισμού, που προηγούνται του αιτούντος στη σειρά διορισμού, για την παραίτησή τους από το δικαίωμα υπέρ του αιτούντος το διορισμό.
Αυτοδίκαιη και αμετάκλητη παραίτηση του διοριζομένου από οικονομικές απαιτήσεις.
Πιστοποιητικό οικογενειακής κατάστασης του Δήμου ή της Κοινότητας από το οποίο να προκύπτει ο βαθμός συγγένειας του αιτούντος με τον θανόντα.
Η διαδικασία αφορά στη χορήγηση αποσπάσματος Ληξιαρχικής Πράξης Θανάτου, η οποία χορηγείται στους εγγύτερους συγγενείς του/της θανόντος/θανούσης, εφόσον έχει συνταχτεί σύμφωνα με το ν.344/1976 όπως ισχύει.
Δικαιολογητικά που αποδεικνύουν τη συνδρομή των γενικών προσόντων και των ειδικών προσόντων διορισμού.
Η έκθεση Ένορκης Διοικητικής Εξέτασης μπορεί να υποκαθίσταται είτε από δικαστικές αποφάσεις είτε από αποδεικτικό υλικό δικαστικών αρχών.
Η διαδικασία αφορά στην έκδοση Αντιγράφου Ποινικού Μητρώου, το οποίο χορηγείται: α) στην ποινική διαδικασία και β) για έκδοση Διοικητικής Πράξης Δημόσιας Αρχής, όπου από το νόμο απαιτείται ως δικαιολογητικό. Η διάρκεια ισχύος του αντιγράφου είναι κατά κανόνα 3μηνη. Δυνατότητα να εκδώσουν ηλεκτρονικά αντίγραφα έχουν και φορείς της Δημόσιας Διοίκησης, στις περιπτώσεις που το αντίγραφο Ποινικού Μητρώου αποτελεί εκ του νόμου απαραίτητο δικαιολογητικό για την ολοκλήρωση διοικητικής πράξης της αρμοδιότητάς τους. Εάν και για οποιοδήποτε λόγο δεν είναι δυνατή η έκδοση του πιστοποιητικού ηλεκτρονικά, ο ενδιαφερόμενος κλείνει ψηφιακό ραντεβού στο myKEPlive για να εξυπηρετηθεί από υπάλληλο των Κέντρων Εξυπηρέτησης Πολιτών (ΚΕΠ) μέσω τηλεδιάσκεψης.
Ιατρικές γνωματεύσεις για την καταλληλότητα του διοριζομένου για τη θέση.
Λοιπά απαιτούμενα έγγραφα που θα προσκομιστούν πριν τη δημοσίευση της σχετικής απόφασης διορισμού.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Αυτοδίκαιη και αμετάκλητη παραίτηση του διοριζομένου από τις οικονομικές απαιτήσεις του έναντι του φορέα, στον οποίο παρείχε την εργασία του ή ήταν ασφαλισμένος ο θανών, καθώς και την αναστολή του συνταξιοδοτικού του δικαιώματος.
Ληξιαρχική πράξη θανάτου του συγγενούς του αιτούντος.
Δικαιολογητικά που αποδεικνύουν τη συνδρομή των γενικών προσόντων διορισμού, σύμφωνα με τις διατάξεις του Δημοσιοϋπαλληλικού Κώδικα ή του Κώδικα Δημοτικών και Κοινοτικών Υπαλλήλων, ή προκειμένου για Ν.Π.Ι.Δ., τις διατάξεις των οικείων κανονισμών λειτουργίας, καθώς και των ειδικών προσόντων που προβλέπονται από τις διατάξεις του Π.Δ. 85/2022 όπως ισχύει ή τις οργανικές διατάξεις ή κανονισμούς του οικείου φορέα.
Πόρισμα Ένορκης Διοικητικής Εξέτασης που διενεργεί υπάλληλος της υπηρεσίας του θανόντος για την απόδειξη περί του εάν ο θάνατος του υπαλλήλου επήλθε κατά και εξαιτίας της εκτελέσεως του υπηρεσιακού του καθήκοντος.
Η έκθεση Ένορκης Διοικητικής Εξέτασης μπορεί να υποκαθίσταται είτε από δικαστικές αποφάσεις είτε από το αποδεικτικό υλικό που συγκεντρώνεται κατά τη διαδικασία της προανάκρισης ή της ανάκρισης ενώπιον των δικαστικών αρχών, με τις οποίες διαπιστώνεται και αιτιολογείται πλήρως η ύπαρξη αιτιώδους συνάφειας μεταξύ θανάτου και εκτέλεσης υπηρεσιακών καθηκόντων καθώς και ότι ο θάνατος επήλθε κατά την εκτέλεση του υπηρεσιακού καθήκοντος, ανεξαρτήτως της τελικής έκβασης της δίκης.
Ο φορέας διορισμού θα αναζητήσει αυτεπάγγελτα αντίγραφο ποινικού μητρώου το οποίο αποστέλλεται στο Υπουργείο Εσωτερικών μαζί με το σχέδιο της σχετικής Κοινής Απόφασης διορισμού.
Ιατρικές γνωματεύσεις α) Παθολόγου ή Γενικού Ιατρού και β) Ψυχιάτρου, είτε του δημοσίου είτε ιδιωτών, περί της υγείας και της φυσικής καταλληλότητας. Οι εν λόγω γνωματεύσεις αποστέλλονται στο Υπουργείο Εσωτερικών μαζί με το σχέδιο της σχετικής Κοινής Απόφασης διορισμού.
Προκειμένου να ολοκληρωθεί ο διορισμός, ο δικαιούχος θα πρέπει να προσκομίσει στο φορέα διορισμού τα εξής: -Αποδεικτικό τραπεζικού λογαριασμού -Αντίγραφο εκκαθαριστικού εφορείας -Ληξιαρχική πράξη γέννησης -Πιστοποιητικό Στρατολογικής Υπηρεσίας -Υπεύθυνη δήλωση περί μη απόλυσης λόγω επιβολής πειθαρχικής ποινής της οριστικής παύσης ή λόγω καταγγελίας -Υπεύθυνη δήλωση περί κατοχής ή μη δεύτερης θέσης στο δημόσιο -Υπεύθυνη δήλωση περί της άσκησης ή μη ποινικής δίωξης εις βάρος του
Κατ εξαίρεση διορισμός συγγενών θανόντων υπαλλήλων του δημόσιου τομέα (άρθρο 14 παρ. 20 του Ν.2266/1994, όπως ισχύει)
Οι δικαιούχοι διορισμού υποβάλουν τη σχετική αίτηση διορισμού στο φορέα που επιθυμούν το διορισμό. Ο φορέας και το Υπουργείο Εσωτερικών είναι αρμόδιοι για την επεξεργασία της σχετικής αίτησης και την ολοκλήρωση της διαδικασίας του διορισμού εφόσον αποδειχθεί ότι θεμελιώνεται το δικαίωμα για την πρόσληψη/διορισμό του δικαιούχου. Με τις διατάξεις της παρ. 2 του αρ. 111 του ν.5003/2022 γίνονται δεκτές και οι αιτήσεις συγγενών των θανόντων πριν από τη μονιμοποίησή τους, οι οποίες έχουν υποβληθεί μέχρι την έναρξη ισχύος του νόμου ν.5003/2022.
Στην παρ. 20 του άρθρου 14 του ν. 2266/1994 (Α` 218) προστίθενται νέα έκτο και έβδομο εδάφιο και παρέχεται δικαίωμα διορισμού συγγενούς του αρχικά διορισθέντος που απεβίωσε πριν τη μονιμοποίησή του.
Προσδιορίζονται οι φορείς του Δημοσίου ή ευρύτερου δημοσίου τομέα στους οποίους έχουν εφαρμογή οι εν λόγω διατάξεις
Ανατίθεται διά του παρόντος νόμου στους Προϊσταμένους Γενικών Διευθύνσεων των Υπουργείων που επιλέγονται και τοποθετούνται, σύμφωνα με τις διατάξεις του Υπαλληλικού Κώδικα, όπως ισχύει, καθώς και στους νόμιμους αναπληρωτές αυτών, η αρμοδιότητα τελικής υπογραφής σε κάθε ατομική διοικητική πράξη για τα θέματα που εμπίπτουν στην αρμοδιότητα των υπηρεσιών των οποίων προΐστανται.
Στην παρ.21 προβλέπεται ότι απαραίτητη προϋπόθεση για την ολοκλήρωση των διαδικασιών πρόσληψης ή διορισμού στους φορείς της παρ. 1 του άρθρου 2 του Ν. 4765/2021, όπως ισχύει, για το μόνιμο προσωπικό και το προσωπικό με σχέση εργασίας ιδιωτικού δικαίου αορίστου χρόνου είναι η έκδοση απόφασης κατανομής του Υπουργού Εσωτερικών.
Στο τέλος της παραγράφου 1 του άρθρου 18 του ν. 3448/2006 (ΦΕΚ 57 Α) προστίθεται εδάφιο ως ακολούθως: Ο διορισμός ενεργείται με απόφαση του Υπουργού Εσωτερικών και του αρμόδιου κατά περίπτωση Υπουργού.
Αντικαθίσταται η παρ. 20 του ν. 2266/1994, όπως ίσχυε και στο εξής προβλέπεται η προθεσμία των πέντε (5 ) ετών από το θάνατο για την υποβολή αίτησης διορισμού από τους δικαιούχους να ισχύει και από τη συμπλήρωση του νόμιμου ορίου ηλικίας για διορισμό ή από την εκπλήρωση των στρατιωτικών υποχρεώσεων.
Αντικαθίσταται η παρ. 20 του ν.2266/1994. Οι αλλαγές αφορούν στην προθεσμία για υποβολή της αίτησης (η πενταετία υπολογίζεται από την ημερομηνία θανάτου του εργαζόμενου) και στην υποχρέωση να δηλώνει ο διοριζόμενος την αυτοδίκαιη και αμετάκλητη παραίτησή του από τις οικονομικές απαιτήσεις του έναντι του φορέα στον οποίο παρείχε την εργασία του ή ήταν ασφαλισμένος ο θανών, καθώς και την αναστολή του συνταξιοδοτικού του δικαιώματος.
Τροποποίηση στον έκτο στίχο της παρ. 20 του ν. 2266/1994 (ΦΕΚ 218 Α`). Η φράση "έτερο μέλος της οικογένειας του θανόντος μέχρι πρώτου βαθμού συγγενείας με αυτό" αντικαθίσταται από τότε που ίσχυσε η διάταξη με τη φράση "ένα μέλος της οικογένειας του θανόντος μέχρι πρώτου βαθμού συγγενείας με αυτόν ή αδελφός ή αδελφή ή σύζυγος του θανόντος".
Εκδίδονται οι διατάξεις της παρ.20 του αρ. 14 του νόμου 2266/1994 σύμφωνα με τις οποίες παρέχεται δικαίωμα διορισμού σε συγγενή θανόντος υπαλλήλου του δημοσίου τομέα ο οποίος απεβίωσε κατά την εκτέλεση του καθηκόντός του και εξαιτίας του γεγονότος αυτού.
ΘΕΜΑ ΕΓΚΥΚΛΙΟΥ: Διευκρινίσεις σχετικά με τη διαδικασία διορισμού δικαιούχων σύμφωνα με τις ευεργετικές διατάξεις: α. του ν. 2266/1994 (ΦΕΚ Α΄218), ως ισχύει και β. του ν. 1911/1990 (ΦΕΚ 166/Α/1990), ως ισχύει. Δίνονται διευκρινίσεις σχετικά με τη διαδικασία διορισμού των αιτούντων το διορισμό προκειμένου να εκδοθεί από το Υπουργείο Εσωτερικών η σχετική απόφαση κατανομής και να ολοκληρωθεί η διαδικασία με την υπογραφή της Κοινής Υπουργικής Απόφασης διορισμού.
ΘΕΜΑ ΕΓΚΥΚΛΙΟΥ: Διορισμός σύμφωνα με τις διατάξεις του ν. 2266/1994 «Έλεγχος Δημόσιας Διοίκησης-Μετατάξεις-Κατάταξη προσωπικού Ι.Δ.» (ΦΕΚ Α΄218), ως ισχύει. Δίνονται διευκρινίσεις σχετικά με την απόδειξη περί του εάν ο θάνατος του υπαλλήλου επήλθε κατά και εξαιτίας της εκτελέσεως του υπηρεσιακού του καθήκοντος (προβλέπεται η προσκόμιση είτε πορίσματος Ένορκης Διοικητικής Εξέτασης είτε δικαστικών αποφάσεων είτε αποδεικτικού υλικού που συγκεντρώνεται κατά τη διαδικασία της προανάκρισης ή της ανάκρισης ενώπιον των δικαστικών αρχών, με τις οποίες διαπιστώνεται και αιτιολογείται πλήρως η ύπαρξη αιτιώδους συνάφειας μεταξύ θανάτου και εκτέλεσης υπηρεσιακών καθηκόντων καθώς και ότι ο θάνατος επήλθε κατά την εκτέλεση του υπηρεσιακού καθήκοντος, ανεξαρτήτως της τελικής έκβασης της δίκης).
ΘΕΜΑ ΕΓΚΥΚΛΙΟΥ: Εφαρμογή διατάξεων του Ν.3731/2008 (ΦΕΚ 263/23-12-2008) επί θεμάτων αρμοδιότητας Υπουργείου Εσωτερικών. Στην παρ.1 της ενότητας ΡΥΘΜΙΣΗ ΘΕΜΑΤΩΝ ΔΙΟΡΙΣΜΟΥ-ΠΡΟΣΛΗΨΗΣ ΠΡΟΣΩΠΙΚΟΥ ΣΤΟ ΔΗΜΟΣΙΟ της εν λόγω εγκυκλίου, δίνονται διευκρινίσεις για την εφαρμογή των διατάξεων της παρ. 20 του αρ. 14 του ν. 2266/1994, όπως ισχύει (ποιοι είναι δικαιούχοι, διαδικασία διορισμού).
1. Το έκτο εδάφιο της παρ. 20 του άρθρου 14 του ν. 2266/1994 (Α΄ 218) τροποποιείται ως προς τον απαιτούμενο βαθμό συγγένειας και η παρ. 20 του άρθρου 14 διαμορφώνεται ως εξής: «20. Όταν εργαζόμενος στο Δημόσιο ή στον ευρύτερο δημόσιο τομέα, με τον τρόπο που αυτός προσδιορίζεται στην παρ. 1 του άρθρου 2 του ν. 4765/2021 (Α΄ 6),αποβιώσει κατά και εξαιτίας της εκτέλεσης υπηρεσιακού του καθήκοντος, τότε δύναται ένα (1) μέλος της οικογέ- νειας του θανόντος μέχρι πρώτου βαθμού συγγενείας με αυτόν ή αδελφός ή αδελφή ή σύζυγός του ή το πρόσωπο με το οποίο είχε συνάψει σύμφωνο συμβίωσης, να διορίζεται στο Δημόσιο ή ευρύτερο δημόσιο τομέα σε κενή οργανική θέση ανάλογη των προσόντων που διαθέτει ο διοριζόμενος. Η αίτηση διορισμού πρέπει να υποβληθεί μέσα σε αποκλειστική προθεσμία πέντε (5) ετών από την ημερομηνία του θανάτου ή από τη συμπλήρωση του νόμιμου ορίου ηλικίας για διορισμό ή από την εκπλήρωση των στρατιωτικών υποχρεώσεων. Για την άσκηση του δικαιώματος αυτού προηγούνται κατά σειρά: α) ο/η σύζυγος του θανόντος ή το πρόσωπο με το οποίο ο θανών είχε συνάψει σύμφωνο συμβίωσης, β) τα τέκνα του θανόντος, γ) οι γονείς του θανόντος, δ) τα αδέρφια του θανόντος. Μεταξύ συγγενών που εμπίπτουν στην ίδια περίπτωση, προηγείται ο μεγαλύτερος σε ηλικία βάσει της ημερομηνίας γέννησης. Η αίτηση συνοδεύεται από αμετάκλητη δήλωση παραίτησης των λοιπών δικαιούχων που τυχόν προηγούνται από το δικαίωμα διορισμού και συνεπάγεται από την ημερομηνία διορισμού, την αυτοδίκαιη και αμετάκλητη παραίτηση του διοριζομένου από τις οικονομικές απαιτήσεις του έναντι του φορέα, στον οποίο παρείχε την εργασία του ή ήταν ασφαλισμένος ο θανών, καθώς και την αναστολή του συνταξιοδοτικού του δικαιώματος. Σε περίπτωση θανάτου του διορισθέντος, πριν από τη μονιμοποίησή του, το δικαίωμα διορισμού ασκείται από έτερο μέλος της οικογένειας του θανόντος διορισθέντος, σύμφωνα με τις διατάξεις του παρόντος στο Δημόσιο ή στον ευρύτερο δημόσιο τομέα μέχρι δευτέρου βαθμού συγγενείας με αυτόν, υπό τις προϋποθέσεις που ορίζονται στα προηγούμενα εδάφια. Η αίτηση για διορισμό υποβάλλεται εντός αποκλειστικής προθεσμίας δύο (2) ετών από τον χρόνο θανάτου του αρχικώς διορισθέντος. Ο διορισμός διενεργείται με απόφαση του αρμοδίου οργάνου του Υπουργείου Εσωτερικών και του κατά περίπτωση αρ- μόδιου Υπουργείου.». 2. Η παρ. 1 καταλαμβάνει και αιτήσεις συγγενών των θανόντων πριν από τη μονιμοποίησή τους, οι οποίες έχουν υποβληθεί μέχρι την έναρξη ισχύος του παρόντος.».
Άρθρο 4 (Διεκπεραίωση υποθέσεων από τη Διοίκηση) του ν. 2690/1999 "Κώδικας Διοικητικής Διαδικασίας και άλλες διατάξεις" (ΦΕΚ Α 45/9.3.1999).
Ο ενδιαφερόμενος μπορεί να προσφύγει δικαστικά ή ιεραρχικά
Ο φορέας στον οποίο υποβάλλεται η αίτηση διορισμού θα ελέγξει από τα απαιτούμενα για το διορισμό δικαιολογητικά που συνοδεύουν την αίτηση αν στον αιτούντα πληρούνται οι προϋποθέσεις διορισμού, αν έχουν παραιτηθεί υπέρ του αιτούντος οι λοιποί δικαιούχοι που τυχόν προηγούνται του αιτούντος στη σειρά διορισμού και αν ο αιτών πληρεί όλες τις τυπικές και ουσιαστικές προϋποθέσεις διορισμού.
Ο αρμόδιος για το διορισμό φορέας απορρίπτει το αίτημα του διορισμού γιατί ο αιτών δεν πληρεί τις προϋποθέσεις ή δεν έχει προσκομίσει τις απαιτούμενες υπεύθυνες δηλώσεις παραίτησης των λοιπών δικαιούχων που τυχόν προηγούνται του αιτούντος στη σειρά διορισμού ή δεν πληρεί όλες τις τυπικές και ουσιαστικές προϋποθέσεις διορισμού ή δεν έχει κενή θέση αντίστοιχη των τυπικών προσόντων του αιτούντα το διορισμό.
Ο αρμόδιος για το διορισμό φορέας διαπιστώνει ότι ο αιτών το διορισμό πληρεί και τις πέντε (5) προϋποθέσεις για το διορισμό, ότι έχει προσκομίσει τις απαιτούμενες υπεύθυνες δηλώσεις παραίτησης των λοιπών δικαιούχων που τυχόν προηγούνται του αιτούντος στη σειρά διορισμού, ότι πληρεί όλες τις τυπικές και ουσιαστικές προϋποθέσεις διορισμού και ότι υπάρχει κενή θέση αντίστοιχη των τυπικών προσόντων του.
Ο αρμόδιος για το διορισμό φορέας αποστέλλει αίτημα για την έκδοση της σχετικής απόφασης κατανομής του Υπουργού Εσωτερικών που προβλέπεται στις διατάξεις της παρ. 21 του άρθρου ένατου του ν. 4057/2012, όπως ισχύει και αποτελεί απαραίτητη προϋπόθεση προκειμένου να ολοκληρωθεί η διαδικασία πρόσληψης /διορισμού του μονίμου προσωπικού και του προσωπικού με σχέση εργασίας ιδιωτικού δικαίου αορίστου χρόνου. Το αίτημα πρέπει να συνοδεύεται από το σχετικό φάκελο με την αίτηση του δικαιούχου το διορισμό και όλα τα απαιτούμενα έγγραφα και δικαιολογητικά που αποδεικνύουν τη θεμελίωση του δικαιώματος για την πρόσληψη/διορισμό του δικαιούχου (βλέπε την υπ΄αρ. ΔΙΠΑΑΔ/Φ.2.9/73/οικ. 4390/11-03-2021 σχετική με τη διαδικασία εγκύκλιο του Υπουργείου Εσωτερικών, ΑΔΑ: 6ΗΥΒ46ΜΤΛ6-ΗΜΜ).
Η αρμόδια Δ/νση του Υπουργείου Εσωτερικών, κατά την άσκηση της συναρμοδιότητάς της και στο πλαίσιο της νομιμότητας της διοικητικής δράσης προβαίνει στον έλεγχο των τυπικών και ουσιαστικών προϋποθέσεων διορισμού.
Από το Πόρισμα Ένορκης Διοικητικής Εξέτασης ή από δικαστικές αποφάσεις είτε από το αποδεικτικό υλικό που συγκεντρώνεται κατά τη διαδικασία της προανάκρισης ή της ανάκρισης ενώπιον των δικαστικών αρχών, δεν διαπιστώνεται και αιτιολογείται πλήρως η ύπαρξη αιτιώδους συνάφειας μεταξύ θανάτου και εκτέλεσης υπηρεσιακών καθηκόντων καθώς και ότι ο θάνατος επήλθε κατά την εκτέλεση του υπηρεσιακού καθήκοντος.
Εφόσον διαπιστωθεί ότι ο δικαιούχος το διορισμό πληρεί όλες τις τυπικές και ουσιαστικές προϋποθέσεις διορισμού, ο Υπουργός Εσωτερικών εκδίδει τη σχετική απόφαση κατανομής η οποία δημοσιεύεται στο ΦΕΚ και αναρτάται στη Διαύγεια.
Η αρμόδια Δ/νση του Υπουργείου Εσωτερικών ενημερώνει το φορέα διορισμού για το ΦΕΚ στο οποίο δημοσιεύτηκε η σχετική απόφαση κατανομής καθώς και για τον αριθμό δημοσίευσης στη Διαύγεια.
Μετά την έκδοση της σχετικής απόφασης κατανομής και εφόσον ολοκληρωθούν οι απαιτούμενες σύμφωνα με τις ισχύουσες διατάξεις διαδικασίες για το διορισμό του δικαιούχου ( βεβαίωση ύπαρξης πιστώσεων από τις αρμόδιες οικονομικές υπηρεσίες, πιστοποιητικό ποινικού μητρώου, ιατρικές γνωματεύσεις για την καταλληλότητα για τη θέση, καταχώρηση στο Μητρώο Ανθρώπινου Δυναμικού Ελληνικού Δημοσίου κ.τ.λ.), το αρμόδιο για τον διορισμό όργανο προωθεί το σχέδιο της Κοινής Απόφασης διορισμού στο Υπουργείο Εσωτερικών, συνοδευόμενο από τον πλήρη φάκελο (θα περιλαμβάνει όλα τα δικαιολογητικά που συνοδεύουν την αίτηση διορισμού του δικαιούχου) προκειμένου να τύχει επεξεργασίας και να συνυπογραφεί.
Το Υπουργείο Εσωτερικών ελέγχει τον πλήρη φάκελο που συνοδεύει το σχέδιο της Κοινής Απόφασης διορισμού και ο Προϊστάμενος της Γενικής Διεύθυνσης Ανθρώπινου Δυναμικού Δημοσίου Τομέα συνυπογράφει το σχέδιο της Κοινής Απόφασης. Το υπογεγραμμένο σχέδιο επιστρέφεται στο αρμόδιο για το διορισμό όργανο.
Το αρμόδιο για το διορισμό όργανο αποστέλλει για δημοσίευση στο ΦΕΚ την Κοινή Απόφαση διορισμού.
Μετά την ορκωμοσία του νεοδιορισθέντος ο φορέας διορισμού ολοκληρώνει την καταχώρησή του στο Μητρώο Ανθρώπινου Δυναμικού Ελληνικού Δημοσίου .
Στην περίπτωση που ο αιτών δεν έχει προσκομίσει πόρισμα Ένορκης Διοικητικής Εξέτασης (ΕΔΕ) ή δικαστικές αποφάσεις είτε αποδεικτικό υλικό που συγκεντρώνεται κατά τη διαδικασία της προανάκρισης ή της ανάκρισης ενώπιον των δικαστικών αρχών, με τις οποίες διαπιστώνεται και αιτιολογείται πλήρως η ύπαρξη αιτιώδους συνάφειας μεταξύ θανάτου και εκτέλεσης υπηρεσιακών καθηκόντων καθώς και ότι ο θάνατος επήλθε κατά την εκτέλεση του υπηρεσιακού καθήκοντος, ανεξαρτήτως της τελικής έκβασης της δίκης, τότε ο αρμόδιος για το διορισμό φορέας θα πρέπει να ζητήσει πόρισμα ΕΔΕ από την Υπηρεσία του θανόντος.
Κατά τον έλεγχο του σχετικού φακέλου που συνοδεύει το σχέδιο της Κοινής Απόφασης, εφόσον διαπιστωθεί να απουσιάζει κάποιο δικαιολογητικό, η αρμόδια Υπηρεσία του Υπουργείου Εσωτερικών επικοινωνεί με το αρμόδιο για το διορισμό όργανο προκειμένου να το αποστείλει. Η υπογραφή του σχεδίου Κοινής Απόφασης ολοκληρώνεται εφόσον προσκομιστούν όλα τα απαιτούμενα για το διορισμό δικαιολογητικά και ο φάκελος είναι πλήρης.
Παραλαβή και επεξεργασία αίτησης διορισμού
Αποστολή αιτήματος στο Υπουργείο Εσωτερικών για την έκδοση της σχετικής απόφασης κατανομής
Έλεγχος του αιτήματος διορισμού και των δικαιολογητικών από το Υπουργείο Εσωτερικών
Απόρριψη αιτήματος διορισμού από το Υπουργείο Εσωτερικών
Αποδοχή του αιτήματος διορισμού- Έκδοση απόφασης κατανομής
Ενημέρωση του φορέα διορισμού για την έκδοση της σχετικής απόφασης κατανομής.
Έκδοση του σχεδίου της Κοινής Απόφασης διορισμού από τον αρμόδιο για το διορισμό φορέα -Αποστολή της για συνυπογραφή στο Υπουργείο Εσωτερικών.
Υπογραφή του σχεδίου της Κοινής Απόφασης του διορισμού από τον Προϊστάμενο της Γενικής Διεύθυνσης Ανθρώπινου Δυναμικού Δημοσίου Τομέα.
Δημοσίευση στο ΦΕΚ της Κοινής Απόφασης διορισμού.
Καταχώριση νεοδιορισθέντος στο Μητρώο Ανθρώπινου Δυναμικού Ελληνικού Δημοσίου
Έκδοση Υπεύθυνων Δηλώσεων και Εξουσιοδοτήσεων από την ΕΨΠ-gov.gr